stanford-oval/wikipedia huggingface dataset:
มนต์รักในสายฝน

| มนต์รักในสายฝน |
| --- | --- |

ประเภท: ดราม่า
สร้างโดย: หลี่ ผิง
แสดงนำ: เจ้า เวย หลิน ซินหยู กู่จวี้จี ซู โหย่วเผิง โค่วเจิ้งไห่ ฉวีซิน หวังหลินหลิน เฉาชิวเกิน ฉวีลู่ เกาซิน หลี่อวี้
ประเทศแหล่งกำเนิด:  จีนแผ่นดินใหญ่  ไต้หวัน
จำนวนตอน: 49
การผลิต
ผู้อำนวยการสร้าง: หลี่เผยเซิน
ความยาวตอน: ประมาณ 60 นาที  รอข้อมูลเพิ่มเติม
ออกอากาศ
เครือข่าย:  ซีซีทีวี  ช่อง 3
ออกอากาศ:  2544 – 2545  รอข้อมูลเพิ่มเติม
เรต: ไม่มีการจัดอันดับเรตติ้ง
มนต์รักในสายฝน (จีน: 情深深雨蒙蒙, พินอิน: Qīng Shēnshēn Yǔ Méngméng, อังกฤษ: Romance in the Rain) เป็นละครชุดสัญชาติจีน ร่วมมือกันสร้างโดยจีนแผ่นดินใหญ่ และไต้หวัน (สถานี China International และกลุ่มบริษัทซ่างไห่หยงเล่อ) เนื้อเรื่องโดยฉงเหยา ซึ่งดัดแปลงจากนวนิยายเดิมของเธอ (Yan Yu Meng Meng (煙雨濛濛)) โดยมีเนื้อหาเกี่ยวกับครอบครัวตระกูลลู่ ในปี พ.ศ. 2473 ณ เมืองเซี่ยงไฮ้ ประเทศจีน นำแสดงโดยเจ้า เวย, หลิน ซินหยู, กู่จวี้จี, ซู โหย่วเผิง นอกจากมนต์รักในสายฝนจะออกอากาศในจีนแผ่นดินใหญ่, ไต้หวัน, และไทยแล้ว ยังได้ถูกออกอากาศมาแล้วใน ฮ่องกง, มาเก๊า, สิงคโปร์, สหรัฐอเมริกา, มาเลเซีย, เกาหลีใต้, เวียดนาม, ออสเตรเลีย, อินโดนีเซีย, กัมพูชา, ฝรั่งเศส, ฟิลิปปินส์, และรัสเซีย
มนต์รักในสายฝน ได้ถือว่าเป็นละครชุดเรื่องแรกที่สถานีวิทยุโทรทัศน์กลางแห่งประเทศจีน ของจีนแผ่นดินใหญ่ได้ร่วมมือกันสร้างสรรค์กับไต้หวัน และยังเป็นละครชุดเรื่องแรกที่ได้ออกอากาศในเวลาไพรม์ไทม์อีกด้วย
เรตติ้งของเรื่องมนต์รักในสายฝน โดย AGB Nielson ในประเทศจีนได้พุ่งสูงเป็นอันดับหนึ่งของปีนั้น ด้วยเรตติ้งเฉลี่ย ร้อยละ 12
แหล่งข้อมูลอื่น

Chiung Yao's website เก็บถาวร 2008-05-10 ที่ เวย์แบ็กแมชชีน (in Traditional Chinese)
Sina.com.cn Romance in the Rain website
CCTV's Romance in the Rain website
SPCNET Review on Romance in the Rain เก็บถาวร 2008-02-24 ที่ เวย์แบ็กแมชชีน
SPCNET Review on Romance in the Rain เก็บถาวร 2007-10-16 ที่ เวย์แบ็กแมชชีน
Romance in the Rain ที่อินเทอร์เน็ตมูวีเดตาเบส
มดลูก

| มดลูก |
| --- | --- |
แผนภาพของมดลูกมนุษย์ และโครงสร้างโดยรอบ
รายละเอียด
คัพภกรรม: ท่อพาราเมโซเนฟริก
ระบบ: ระบบสืบพันธุ์
หลอดเลือดแดง: หลอดเลือดรังไข่ และหลอดเลือดมดลูก
หลอดเลือดดำ: หลอดเลือดดำมดลูก
น้ำเหลือง: ร่างกาย และปากมดลูกไปยังต่อมน้ำเหลืองภายในอุ้งเชิงกราน  อวัยวะไปยัง ต่อมน้ำเหลืองด้านข้าง และต่อมน้ำเหลืองผิวเผินบริเวณเอว และขาหนีบ
ตัวระบุ
ภาษาละติน: uterus
ภาษากรีก: ὑστέρα (hystéra)
MeSH: D014599
TA98: A09.1.03.001
TA2: 3500
FMA: 17558
อภิธานศัพท์กายวิภาคศาสตร์[แก้ไขบนวิกิสนเทศ]
มดลูก (อังกฤษ: Uterus มาจากภาษาละติน uterus พหูพจน์ uteri) หรือ womb (/wuːm/) เป็นอวัยวะในระบบสืบพันธุ์เพศหญิง ซึ่งพบมากในสัตว์เลี้ยงลูกด้วยนมเพศเมียรวมถึงมนุษย์ ซึ่งเป็นที่รองรับการเกิดเอ็มบริโอมนุษย์ และการเกิดทารกในครรภ์ตั้งแต่หนึ่งตัวขึ้นไป หรือมากกว่านั้น ตั้งแต่ระยะเอ็มบริโอจนถึงการคลอด มดลูกเป็นฮอร์โมนที่ตอบสนองอวัยวะเพศ ซึ่งมีต่อมในเยื่อบุของต่อมซึ่งหลั่งน้ำนมมดลูกเพื่อหล่อเลี้ยงตัวอ่อน
รูปภาพเพิ่มเติม

แผนผังมุมมองด้านหน้าของกายวิภาคของผู้หญิง
แผนส่วนของการตั้งครรภ์ในมดลูกในเดือนที่สาม และสี่
ทารกในครรภ์ระหว่างเดือนที่ห้า และหก
มดลูก
ดูเพิ่ม

วัยหมดประจำเดือน
แหล่งข้อมูลอื่น

SUNY Downstate Medical Center 43:01-0102 – "กระดูกเชิงกรานหญิง: อวัยวะในกระดูกเชิงกรานหญิงและชายในแหล่งกำเนิด"
บทความที่เว็บไซต์ Encyclopedia.com
กายวิภาคศาสตร์ของมดลูก
การตั้งครรภ์นอกมดลูก เก็บถาวร 2021-04-10 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  Terminologia Anatomica
สะหมาน วิยะเกด

| สะหมาน วิยะเกด |
| --- | --- |

ประธานสภาแห่งชาติลาว
สมัยที่ 5
ดำรงตำแหน่ง 30 กันยายน ค.ศ. 2002 – ค.ศ. 2005
ถัดไป: ทองสิง ทำมะวง
สมัยที่ 4
ดำรงตำแหน่ง 24 กุมภาพันธ์ ค.ศ. 1998 – 30 กันยายน ค.ศ. 2002
สมัยที่ 3
ดำรงตำแหน่ง 25 กุมภาพันธ์ ค.ศ. 1993 – 24 กุมภาพันธ์ ค.ศ. 1998
ก่อนหน้า: หนูฮัก พูมสะหวัน
รัฐมนตรีว่าการกระทรวงศึกษาธิการ
สมัยที่ 2
ดำรงตำแหน่ง ค.ศ. 1988 – ค.ศ. 1991
นายกรัฐมนตรี: ไกสอน พมวิหาน
ก่อนหน้า: Bountiam Pitsami
หัวหน้าคณะกรรมการกลาง LPRP ฝ่ายคณะกรรมการองค์กร
สมัยที่ 4
ดำรงตำแหน่ง ค.ศ. 1986 – ค.ศ. 1989
เลขาธิการทั่วไป: ไกสอน พมวิหาน
ถัดไป: ไมจันตาน แสงมะนี
สมัยที่ 3
ดำรงตำแหน่ง ค.ศ. 1982 – ค.ศ. 1986
เลขาธิการทั่วไป: ไกสอน พมวิหาน
ก่อนหน้า: สีสมพอน ลอวันไซ
 
ข้อมูลส่วนบุคคล
เกิด: 3 มีนาคม ค.ศ. 1927(1927-03-03) แขวงสะหวันนะเขต, ลาวภายใต้อารักขาของฝรั่งเศส
เสียชีวิต: 22 กรกฎาคม ค.ศ. 2016(2016-07-22) (89 ปี)
พรรคการเมือง: พรรคประชาชนปฏิวัติลาว

พลโท สะหมาน วิยะเกด (ลาว: ສະໝານ ວິຍະເກດ; 3 มีนาคม ค.ศ. 1927 – 22 กรกฎาคม ค.ศ. 2016) เป็นนักการเมืองชาวลาวเชื้อสายเวียดนามที่เคยดำรงตพแหน่งรัฐมนตรีว่าการกระทรวงศึกษาธิการ หัวหน้าคณะกรรมการกลางฝ่ายองค์กร รัฐมนตรีช่วยว่าการกระทรวงกลาโหม อธิบดีกรมการเมือง ประธานคณะกรรมการการเลือกตั้งแห่งชาติในสภานิติบัญญัติที่สี่ และประธานสภาแห่งชาติลาว ตั้งแต่ ค.ศ. 1993 ถึง 2006 เขาถือกำเนิดที่จังหวัดพิจิตร ประเทศสยาม จากครอบครัวชาวเวียดนามอพยพ (ในชีวประวัติทางการก่อนเสียชีวิต บันทึกว่าเขาเกิดที่แขวงอัตตะปือ) เขารับผิดชอบงานด้านอุดมการณ์และวัฒนธรรมของพรรคประชาชนปฏิวัติลาว เขาเสียชีวิตในเวลา 00.24 ในวันที่ 22 กรกฎาคม ค.ศ. 2016 ด้วยอายุ 89 ปี
มรดกศาสตราจารย์

| --- | --- |
มรดกศาสตราจารย์ (Harry's Mad) พิมพ์ครั้งที่ 2 สำนักพิมพ์ดอกหญ้า
ผู้ประพันธ์: ดิ๊ค คิง-สมิธ
ชื่อเรื่องต้นฉบับ: Harry's Mad
ผู้แปล: วัชรินทร์ อำพัน
ประเภท: วรรณกรรมเยาชน
สำนักพิมพ์: สำนักพิมพ์ แพรวเยาวชน
มรดกศาสตราจารย์ (อังกฤษ: Harry's Mad - 1993) เขียนโดย นักเขียนชาวอังกฤษดิ๊ค คิง-สมิธ แปลและเรียบเรียงโดย วัชรินทร์ อำพัน จัดพิมพ์ครั้งที่ 1 โดย สำนักพิมพ์แพรวเยาวชน
เนื้อเรื่องย่อ

ฮาร์รี่เป็นลูกชายคนเดียวของบ้านโฮลด์สเวิร์ธ และในเช้าวันหนึ่งเค้าได้รับพินัยกรรมจากอเมริกา มาจากญาติซึ่งเค้าไม่เคย รู้จัก มร.โฮลด์สเวิร์ธคาดว่าคงมาจากปู่ที่เป็นศาสตราจารย์ด้านภาษาศาสตร์อยู่ที่นั่น ฮาร์รี่ฝันถึงมรดกที่จะได้รับทั้งวัน แต่เมื่อสิ่งนั้นมาถึงกลับเป็นแค่นกแก้ว พันธุ์อัฟริกันสีเทา หางแดง 1 ตัว ในช่วงแรกที่แมดิสัน (ชื่อนกแก้ว) มาอยู่ที่บ้านของฮาร์รี่ มันไม่ พูดอะไรเลย แต่หลังจากฮาร์รี่ค้นพบว่าแมด (ชื่อเล่นของแมดิสัน) มีความสามารถมากแค่ไหน และกลายเป็นเพื่อนสนิทของฮาร์รี่ แมดช่วยฮาร์รี่ทำการบ้าน และเล่นเกมส์ต่างๆ ทั้งครอบครัวต่างมีความสุข ที่มีแมดมาเป็นส่วนหนึ่งของบ้าน จนกระทั่งวันหนึ่งก็เกิด เหตุการณ์ไม่คาดฝัน บ้านถูกงัดและแมดหายตัวไป บ้านโฮลด์สเวิร์ธทั้งแจ้งความ และตามหาตามสวนสัตว์และคลีนิคสัตว์ แต่ไม่ เจอนกแก้วอัฟริกันสีเทา หางแดง ที่ฉลาดอย่างแมดเลย ส่วนแมดหลังจากโดนโจรจับตัวไปก็หนีออกมาได้ ด้วยอาการสบักสบอม และได้ไปพบกับคนแก่ใจบุญ เอาแมดไปรักษาจนแข็งแรงดี หลังจากนั้นแมดก็หนีออกมาจากบ้านของชายแก่ และโทรศัพท์กลับ ไปที่บ้านของฮาร์รี่ และในที่สุดแมดได้กลับมาที่บ้านโฮลด์สเวิร์ธอีกครั้ง แต่สมาชิกในบ้านได้เปลี่ยนแปลงไปแล้ว มีนกแก้ว อัฟริกันสีเทา หางแดง อีก 1 ตัวอยู่ในห้อง
รายชื่อโบราณสถานในกรุงเทพมหานคร (ฝั่งพระนคร)

บทความหลัก: รายชื่อโบราณสถานในกรุงเทพมหานคร
สำหรับโบราณสถานในเขตพระนคร ดูที่ รายชื่อโบราณสถานในกรุงเทพมหานคร (เขตพระนคร)
สำหรับโบราณสถานในเขตป้อมปราบศัตรูพ่าย และสัมพันธวงศ์ ดูที่ รายชื่อโบราณสถานในกรุงเทพมหานคร (เขตป้อมปราบศัตรูพ่ายและสัมพันธวงศ์)
สำหรับโบราณสถานในเขตดุสิต ดูที่ รายชื่อโบราณสถานในกรุงเทพมหานคร (เขตดุสิต)
โบราณสถานที่มีรายชื่อในหน้านี้ตั้งอยู่ในพื้นที่สีม่วงอ่อนบนแผนที่
ต่อไปนี้เป็นรายชื่อโบราณสถานในกรุงเทพมหานครฝั่งพระนคร ได้แก่ เขตบางซื่อ พญาไท ราชเทวี ปทุมวัน บางรัก สาทร บางคอแหลม ยานนาวา คลองเตย วัฒนา ห้วยขวาง จตุจักร หลักสี่ ดอนเมือง สายไหม บางเขน บางกะปิ บึงกุ่ม สะพานสูง มีนบุรี คลองสามวา หนองจอก ลาดกระบัง ประเวศ สวนหลวง และบางนา (ยกเว้นเขตพระนคร ป้อมปราบศัตรูพ่าย สัมพันธวงศ์ และดุสิต) รวบรวมโดยกรมศิลปากร
เชิงอรรถ

↑  ปัจจุบันเป็นที่ตั้งของภัตตาคารและโรงเรียนสอนทำอาหาร
↑  เฉพาะอาคาร Authors’ Wing
↑  ห้องอาหารของโรงแรมแมนดาริน โอเรียนเต็ล
↑  ปัจจุบันเปลี่ยนชื่อเป็นมหาวิทยาลัยเทคโนโลยีราชมงคลตะวันออก วิทยาเขตอุเทนถวาย
เพ็ญศรี พุ่มชูศรี

| เพ็ญศรี พุ่มชูศรีจ> ม. |
| --- | --- |

สารนิเทศภูมิหลัง
เกิด: 16 มิถุนายน พ.ศ. 2472 ผ่องศรี พุ่มชูศรี
เสียชีวิต: 14 พฤษภาคม พ.ศ. 2550 (77 ปี 331 วัน) จังหวัดสมุทรปราการ
คู่สมรส: สุวัฒน์ วรดิลก
ปีที่แสดง: 2484-2550
ศิลปินแห่งชาติ: พ.ศ. 2534 - สาขาศิลปะการแสดง (เพลงไทยสากล-ขับร้อง)
พระสุรัสวดี: พากย์เสียงยอดเยี่ยม 2506 - จำเลยรัก 2507 - นกน้อย
เพ็ญศรี พุ่มชูศรี (16 มิถุนายน พ.ศ. 2472—14 พฤษภาคม พ.ศ. 2550) หรือชื่อเดิม ผ่องศรี พุ่มชูศรี รู้จักกันในชื่อเล่น ป้าโจ๊ว เป็นนักร้อง และครูสอนขับร้องเพลงไทยสากล เป็นนักร้องประจำวงดนตรีกรมโฆษณาการ หรือสุนทราภรณ์ ได้รับการคัดเลือกให้ขับร้องเพลงพระราชนิพนธ์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมาตั้งแต่ครั้งแรกที่มีการบันทึกแผ่นเสียง ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (เพลงไทยสากล-ขับร้อง) ประจำปี พ.ศ. 2534
ประวัติ

เพ็ญศรี พุ่มชูศรี เกิดเมื่อวันที่ 16 มิถุนายน พ.ศ. 2472 ที่จังหวัดพิษณุโลกเป็นบุตรีของนายผิว พุ่มชูศรี และนางทรัพย์ นิลสุวรรณ (บางตำราว่า มารดาชื่อ นางจันทร์ พุ่มชูศรี) มีน้องสาวร่วมบิดามารดา 1 คน ชื่อ นางพรรณี (พุ่มชูศรี) พลรัตน์
เพ็ญศรีมีชื่อเล่นว่า "แอ๊ด" แต่ต่อมาเมื่อมาอยู่กรมโฆษณาการแล้ว ได้เปลี่ยนชื่อเล่นเป็น "โจ๊ว" ตามคำว่า "ฮุดโจ๊ว" ซึ่งแปลว่า พระจีน เนื่องจากเพ็ญศรีชอบใส่ชุดคอกระเบื้องสีเหลืองร้องเพลง ด้วยรูปร่างอ้วนกลม เมื่อ มัณฑนา โมรากุลเห็นจึงเรียกว่า "ฮุดโจ๊ว" แล้วกลายเป็น "โจ๊ว" ในที่สุด
ชีวิตนักร้อง > เบื้องต้น

เพ็ญศรีเริ่มเข้าประกวดร้องเพลงตามงานวัด ตั้งแต่อายุ 8 ปี โดยใช้นามว่า "ผ่องศรี พุ่มชูศรี" เพลงที่ใช้ร้องไม่ทราบชื่อ แต่มีเนื่อท่อนหนึ่งว่า ...เรือน้อยที่ปล่อยลอยไว้... เพ็ญศรีเริ่มต้นฝึกหัดร้องเพลงกับครูศิวะ วรนาฏ (ชิน เนียวกุล) เมื่อปี พ.ศ. 2484 และได้บันทึกแผ่นเสียงเพลง ศิลธรรมทั้งห้า ขณะอายุ 12 ปี โดยเปลี่ยนชื่อเป็น "เด็กหญิงเพ็ญศรี พุ่มชูศรี" และใช้ชื่อนี้ในการขับร้องเพลงเรื่อยมา
ชีวิตนักร้อง > วงดนตรีสุนทราภรณ์

เมื่อปี พ.ศ. 2487 ตอนนั้นเกิดเหตุการณ์น้ำท่วมกรุงเทพฯ เพ็ญศรีพายเรือสวนกับครูเอื้อ สุนทรสนานซึ่งรู้จักกันอยู่แล้ว ครูเอื้อจึงชักชวนให้มาเป็นนักร้องที่วงดนตรีกรมโฆษณาการ หรือวงดนตรีสุนทราภรณ์ เพ็ญศรีสนใจจึงเข้ามาเป็นนักร้องประจำวงดนตรีกรมโฆษณาการซึ่งมี ครูเอื้อ สุนทรสนานเป็นหัวหน้าวง และได้รับการฝึกร้องเพลงจากครูเวส สุนทรจามรจนชำนาญจึงได้บันทึกแผ่นเสียงเพลงเป็นจำนวนมากเรื่อยมา
ในปี พ.ศ. 2490 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เพ็ญศรีขับร้องเพลงพระราชนิพนธ์เพลง "สายฝน" ซึ่งเพิ่งได้ทรงพระราชนิพนธ์เอาไว้ก่อนหน้านั้นไม่นาน โดยเป็นการร้องสดในรายการบรรเลงดนตรีรายการหนึ่ง หลังจากนั้นในปี พ.ศ. 2491 จึงได้ขับร้องเพลงนี้บันทึกแผ่นเสียง
เพ็ญศรีลาออกจากราชการกรมโฆษณาการและวงดนตรีสุนทราภรณ์เมื่อปี พ.ศ. 2495 เพื่อเข้าร่วมงานกับละครคณะชุมนุมศิลปิน ซึ่งเป็นคณะละครเวทีของรพีพร หรือชื่อจริงคือคุณสุวัฒน์ วรดิลก รับหน้าที่ทั้งร้องเพลงประกอบและร่วมแสดง ในเวลาต่อมาได้เกิดความรักกับคุณสุวัฒน์ และสมรสกัน ในช่วงนี้แม้ว่าจะลาออกจากราชการไปแล้ว แต่ก็ได้รับเชิญให้ไปร่วมงานของทางราชการอยู่เสมอ  ได้รับเชิญให้ไปขับร้องเพลงพระราชนิพนธ์เพื่อบันทึกแผ่นเสียงอีกหลายครั้ง
ชีวิตนักร้อง > นักร้องอิสระ

เพ็ญศรีได้จัดตั้งโรงเรียนสอนการร้องเพลงเล็ก ๆ ขึ้น ชื่อว่า "ศกุนตลา" เปิดสอนให้แก่บุคคลทั่วไปที่สนใจการขับร้อง ทำให้มีนักร้องใหม่ ๆ ที่มีความสามารถเกิดขึ้นมาหลายคน นอกจากงานสอนร้องเพลงแล้ว เธอยังได้รับเชิญให้ไปร้องเพลงเพื่อช่วยงานการกุศลและสาธารณประโยชน์ต่าง ๆ อย่างสม่ำเสมอตลอดมา อีกทั้งเคยได้รับเลือกให้เป็นประธานชมรมนักร้องแห่งประเทศไทยติดต่อกันถึง 3 สมัย
ในปี พ.ศ. 2506 ได้รับรางวัลรองชนะเลิศแผ่นเสียงทองคำพระราชทาน จากเพลง "วิหคเหิรลม" และเพลง "ม่านไทรย้อย" ต่อมาในปี พ.ศ. 2508  ก็ได้รับรางวัลชนะเลิศแผ่นเสียงทองคำพระราชทานจากเพลง "ง้อรัก"
และเมื่อปี พ.ศ. 2534 ได้รับการคัดเลือกจากสำนักงานคณะกรรมการวัฒนธรรมแห่งชาติ ประกาศยกย่องเชิดชูเกียรติให้เป็นศิลปินแห่งชาติ สาขาศิลปะการแสดง (เพลงไทยสากล-ขับร้อง)
ผลงานเพลง

เพลงพระราชนิพนธ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่เพ็ญศรีได้บันทึกเสียงไว้ ได้แก่ สายฝน ดวงใจกับความรัก เทวาพาคู่ฝัน มหาจุฬาลงกรณ์ ความฝันอันสูงสุด และอาทิตย์อับแสง เป็นต้น
บทเพลงอื่น ๆ ที่มีชื่อเสียง
ขับร้องเดี่ยว
หงส์เหิร, ศรกามเทพ, ธนูรัก, ฉะอ้อนรัก, ยาใจยาจก, ศกุนตลา, คนจะรักกัน, วิหคเหิรลม, ความรักเจ้าขา, คนึงครวญ, ฝากรัก, โอ้ยอดรัก, พิษสวาท, ลูกไม้ยั่วผู้ชาย, ยิ้มคือความสุข, หนามชีวิต, รำพันสวาท, ดวงใจ, บางปะกง, โพระดก, ราชาเป็นสง่าแห่งแคว้น, คำรำพัน, คำอธิษฐานของดวงดาว, คะนึงครวญ, เล่นกับไฟ, รอยร้าวที่ดวงใจ, ฝนสั่งฟ้า, หงษ์ทอง, ฝากอาลัย, แสงเดือนเตือนรัก, สัญญาที่เธอลืม, หาดสงขลา, เดือนหงายใจเศร้า, เดือนดวงเด่น, รำพึงถึงคู่, ม่านไทรย้อย, อ้อมอกสรวง, ไฟรัก, เริงระลม, สายหยุด, ดอกโศก เป็นต้น
ขับร้องคู่นักร้องชาย
ใต้ร่มมลุลี (คู่วินัย), มนต์รักนวลจันทร์ (คู่สุเทพ), นกเขาคูรัก (คู่ชรินทร์), พ่อแง่แม่งอน (คู่ชรินทร์), พรพรหม (คู่เอื้อ), วอนเฉลย (คู่วินัย), เมืองฟ้าเมืองดิน (คู่เอื้อ), ง้อรัก (คู่ชรินทร์), สัญญารัก (คู่ชรินทร์), คู่ชีวัน (คู่สุเทพ), รักคนที่รักเรา (คู่ชรินทร์, ริมธารรัก (คู่สุเทพ), เขมรละออองค์ (คู่วินัย) เป็นต้น
ขับร้องคู่นักร้องหญิง
เลือกคู่ (คู่ชวลี), เย็นเย็น (คู่มัณฑนา), สาวริมธาร (คู่ชวลี,มัณฑนา), สอนรัก (คู่สวลี ผกาพันธุ์), นิมิตสวรรค์ (นำหมู่) เป็นต้น
ผลงานภาพยนตร์

สวรรค์มืด (2501)
การเสียชีวิต

เพ็ญศรี พุ่มชูศรี ป่วยด้วยโรคอัลไซเมอร์ตั้งแต่ พ.ศ. 2546 ถึง พ.ศ. 2550 แต่สามารถร้องเพลงได้เป็นปกติ เสียชีวิตเมื่อวันที่ 14 พฤษภาคม พ.ศ. 2550 สำหรับศพของเพ็ญศรี พุ่มชูศรี และคุณสุวัฒน์ วรดิลก สามี ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ ในวันที่ 19 กันยายน พ.ศ. 2550 ณ เมรุวัดมกุฏกษัตริยารามราชวรวิหาร กรุงเทพมหานคร
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
อัลบั้มพิเศษ

คาราวะ คาราวาน
ผลงานคอนเสิร์ต

คอนเสิร์ต ปิด-เปิด สัญญา ของ พงษ์สิทธิ์ คำภีร์ (2536) (รับเชิญ)
คอนเสิร์ต Live หัวใจสีขาว ของ พงษ์สิทธิ์ คำภีร์ (2543) (รับเชิญ)
มยอลเนียร์

| มยอลเนียร์> ข้อมูลการตีพิมพ์ |
| --- | --- |
สำนักพิมพ์: มาร์เวลคอมิกส์
ปรากฏตัวครั้งแรก: Journey into Mystery #83 (สิงหาคม ค.ศ. 1962)
เขียนโดย: สแตน ลี  แจ็ก เคอร์บี  โจ ซินน็อตต์
รายละเอียดในเรื่อง
ประเภท: Mystic item/artifact, Weapon
เรื่องที่ธาตุนี้เกี่ยวข้อง: ธอร์ (ธอร์ โอดินซัน) ธอร์ (เจน ฟอสเตอร์)
มยอลเนียร์ (อังกฤษ: Mjolnir, Mjölnir, ออกเสียง: /ˈmjɔːlnɪər/) เป็นอาวุธเวทมนตร์ที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ เป็นอาวุธหลักของซูเปอร์ฮีโรธอร์และเจน ฟอสเตอร์ มยอลเนียร์ปรากฏตัวครั้งแรกใน Journey into Mystery #83 (สิงหาคม ค.ศ. 1962) สร้างขึ้นโดยสแตน ลี และออกแบบโดยแจ็ก เคอร์บี และโจ ซินน็อตต์
โดยทั่วไปแล้วมยอลเนียร์จะมีลักษณะเป็นค้อนขนาดใหญ่สีเทาหัวเหลี่ยม มีด้ามสั้นกลมหุ้มด้วยหนังสีน้ำตาล ปิดท้ายด้วยเชือกคล้อง วัตถุนี้มีพื้นฐานมาจากมยอลเนียร์ซึ่งเป็นอาวุธของธอร์ในตำนาน
มวลนิ่ง

มวลนิ่ง (อังกฤษ: invariant mass, rest mass, intrinsic mass, proper mass) คือคุณสมบัติของพลังงานและโมเมนตัมรวมของวัตถุหรือระบบกายภาพหนึ่งๆ ที่ไม่แปรเปลี่ยนไปเลยในทุกกรอบอ้างอิง เมื่อตัวระบบทั้งหมดนั้นหยุดนิ่ง (หรือเทียบได้ว่า มีค่าโมเมนตัมรวมเป็นศูนย์) มวลนิ่งจะมีค่าเท่ากับพลังงานรวมของระบบ หารด้วย c2 โปรดอ่านเพิ่มเติมเกี่ยวกับนิยามของมวล จาก ความสมมูลระหว่างมวล-พลังงาน  ทั้งนี้ เนื่องจากมวลของระบบจะต้องวัดด้วยมาตรวัดน้ำหนักหรือมวลในกรอบอ้างอิงที่ระบบมีโมเมนตัมรวมเป็นศูนย์ ดังนั้นมาตรวัดนั้นๆ จึงถือเป็นการวัดมวลนิ่งของระบบเสมอ
มวลที่แท้จริง

มวลที่แท้จริง (อังกฤษ: true mass) เป็นคำเดียวกันกับคำว่า มวล แต่จะใช้ในวิชาดาราศาสตร์เพื่อให้สามารถแยกแยะความแตกต่างระหว่างมวลของดาวเคราะห์ที่วัดได้จากค่ามวลต่ำสุดที่หาได้จากการตรวจวัดด้วยความเร็วแนวเล็ง กระบวนการในการระบุมวลที่แท้จริงของดาวเคราะห์นี้รวมถึง การวัดระยะห่างและคาบโคจรของดาวบริวาร ซึ่งเป็นเทคนิคอันก้าวหน้าของมาตรดาราศาสตร์ที่ใช้การเคลื่อนที่ของดาวเคราะห์ดวงอื่นในระบบดาวเดียวกันเข้ามาช่วย รวมกับเทคนิคด้านความเร็วแนวเล็งและการสังเกตการเคลื่อนผ่าน หรือรวมเทคนิคความเร็วแนวเล็งเข้ากับการตรวจวัดพารัลแลกซ์
มนต์รักเพลงสวรรค์

| มนต์รักเพลงสวรรค์ |
| --- | --- |
โปสเตอร์ภาพยนตร์
กำกับ: โรเบิร์ต ไวส์
บทภาพยนตร์: เออร์เนสต์ เลห์มัน
เนื้อเรื่อง: มาเรีย ฟอน แทรปป์
สร้างจาก: The Sound of Music โดย ฮาเวิร์ด ลินด์ซีย์ และ รัสเซลล์ เคราส์
อำนวยการสร้าง: โรเบิร์ต ไวส์
นักแสดงนำ: จูลี่ แอนดรูว์ คริสโตเฟอร์ พลัมเมอร์ ริชาร์ด เฮย์เดน เพ็กกี้ วู้ด แอนนา ลี พอร์เชีย เนลสัน เบน ไรท์ เอเลียนอร์ ปาร์คเกอร์
กำกับภาพ: เทด แม็คคอร์ด
ตัดต่อ: วิลเลียม เฮนรี เรย์โนลส์
ดนตรีประกอบ: ริชาร์ด รอดเจอร์ส เนื้อร้องโดย ออสการ์ แฮมเมอร์สไตน์ ที่ 2 และ ริชาร์ด รอดเจอร์ส
บริษัทผู้สร้าง: อาร์ไกล์ เอ็นเตอร์ไพรส์  
ผู้จัดจำหน่าย: ทเวนตีท์เซนจูรีฟอกซ์​
วันฉาย:   2 มีนาคม ค.ศ. 1965(สหรัฐ)  29 ตุลาคม ค.ศ. 1965(ประเทศไทย) ​
ความยาว: 174 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 8.2 ล้านดอลลาร์สหรัฐ (ประมาณ)
ทำเงิน: 286.2 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
มนต์รักเพลงสวรรค์ (อังกฤษ: The Sound of Music) เป็นภาพยนตร์เพลง (Musical) ของสหรัฐอเมริกา​ อำนวยการสร้างและกำกับการแสดงโดยโรเบิร์ต ไวส์ เขียนบทภาพยนตร์โดยเออร์เนสต์ เลห์มัน นำแสดงโดยจูลี่ แอนดรูว์และคริสโตเฟอร์ พลัมเมอร์​ โดยภาพยนตร์เรื่องนี้มีเค้าโครงมาจากละครเพลงเรื่อง The Sound of Music ที่เขียนบทละครโดยฮาเวิร์ด ลินด์ซีย์ และ รัสเซลล์ เคราส์ ส่วนภาคดนตรีประพันธ์โดย ริชาร์ด ร็อดเจอร์ส และเนื้อร้องประพันธ์โดย ออสการ์ แฮมเมอร์สไตน์ที่ 2 ซึ่งเป็นผลงานร่วมชิ้นสุดท้ายของ ร็อดเจอร์ส และแฮมเมอร์สไตน์ โดยละครเพลงเรื่องดังกล่าวสร้างมาจากหนังสืออัตชีวประวัติของ มาเรีย ฟอน แทรปป์ ที่ตีพิมพ์ในปี ค.ศ. 1949 เรื่อง ​The Story of the Trapp Family Singers โดยภาพยนตร์เป็นเรื่องของมาเรีย หญิงสาวผู้รักในเสียงเพลงและได้มาสมัครบวชเป็นแม่ชีในแอบบีย์​แห่งหนึ่งของเมืองซาลซ์บูร์ก สหพันธรัฐออสเตรีย​ เธอถูกอธิการิณีอาราม​ส่งตัวให้มาเป็นพี่เลี้ยงของเด็ก 7 คน ที่เป็นลูกของ จอร์จ ฟอน แทรปป์ ทหารเรือพ่อหม่ายผู้เคร่งครัดในระเบียบวินัยโดยเฉพาะกับลูก ๆ โดยมาเรียได้นำความรักและเสียงเพลงเข้ามาในครอบครัวและได้แต่งงานกับจอร์จ ก่อนที่ทั้งคู่จะต้องหนีจากการคุกคามของนาซี
ภาพยนตร์เรื่องนี้ออกฉายเป็นครั้งแรกที่ประเทศสหรัฐอเมริกาในวันที่ 2 มีนาคม ค.ศ. 1965 และประสบความสำเร็จรวมถึงได้รับคำชื่นชมอย่างสูง โดยเป็นภาพยนตร์ที่ทำเงินสูงสุดของบ็อกซ์ออฟฟิส ในปี ค.ศ. 1965 ก่อนที่ในปีต่อมาจะสร้างสถิติเป็นภาพยนตร์ที่ทำเงินได้สูงที่สุดในโลกเมื่อทำรายได้แซงภาพยนตร์เรื่อง Gone with the Wind -​ วิมานลอย​ โดยครองสถิติดังกล่าวอยู่นาน 5 ปี นอกจากนี้ภาพยนตร์เรื่องนี้ยังได้รับความนิยมไปทั่วโลกเมื่อทำลายสถิติภาพยนตร์ที่ทำเงินสูงสุดใน 29 ประเทศ และได้รับรางวัลออสการ์​ถึง 5 สาขา
ในละครมีการประพันธ์บทเพลงที่โด่งดังขึ้นมากมายหลายเพลง เช่น "Edelweiss", "My Favorite Things", "Climb Ev'ry Mountain", "Do-Re-Mi", "Sixteen Going on Seventeen" และ "The Lonely Goatherd" รวมถึงเพลงนำเรื่องที่มีชื่อเดียวกับชื่อเรื่องด้วย คือเพลง "The Sound of Music"
นักแสดง

| นักแสดง | บทบาท |
| --- | --- |
จูลี่ แอนดรูว์ส: มาเรีย วอน แทรปป์
คริสโตเฟอร์ พลัมเมอร์: กัปตัน บารอน วอน แทรปป์
ชาร์เมียน คาร์: ลีเซิลส์ วอน แทรปป์
เพ็กกี้ วู้ด: คุณแม่อธิการแห่งสำนักชี
ริชาร์ด เฮย์เดน: แม็กซ์ เดทไวท์เลอร์
นิโคลัส แฮมมอนด์: ฟรีดริช วอน แทรปป์
ฮีทเธอร์ เมนซี่ส์: หลุยซ่า วอน แทรปป์
ดวน เชสส์: เคิร์ท วอน แทรปป์
แองเจลล่า คาร์ทไวร์ท: บริกิตต้า วอน แทรปป์
เด็บบี้ เทอร์นเนอร์: มาร์ธา วอน แทรปป์
คิม คาร์แรต: เกรเทล วอน แทรปป์
เอเลียนอร์ ปาร์คเกอร์: บารอนเนส เอลซ่า ชโรเดอร์
แดเนียล ทรูฮิตต์: รอล์ฟ
เบน ไรท: ฮาน เซลล์เลอร์, กัวลีทเธอร์
วันที่ออกฉายในประเทศต่าง ๆ

สหราชอาณาจักร: 29 มีนาคม พ.ศ. 2508
ออสเตรเลีย: 17 เมษายน พ.ศ. 2508
ญี่ปุ่น: 19 มิถุนายน พ.ศ. 2508
ฮ่องกง: 11 พฤศจิกายน พ.ศ. 2508
อาร์เจนตินา: 1 ธันวาคม พ.ศ. 2508
สวีเดน: 9 ธันวาคม พ.ศ. 2508
ฟินแลนด์: 17 ธันวาคม พ.ศ. 2508
เดนมาร์ก: 20 ธันวาคม พ.ศ. 2508
อิตาลี: 30 ธันวาคม พ.ศ. 2508
ฝรั่งเศส: 17 กุมภาพันธ์ พ.ศ. 2508
นอร์เวย์: 7 เมษายน พ.ศ. 2508
ประเทศไทย: 29 ตุลาคม พ.ศ. 2508 ณ โรงภาพยนตร์ กรุงเกษม
รางวัล

มนต์รักเพลงสวรรค์ ได้รับเสนอชื่อเข้าชิงรางวัลออสการ์ในปี พ.ศ. 2508 10 รางวัล และได้รับชนะเลิศ 5 รางวัล ได้แก่
ภาพยนตร์ยอดเยี่ยม
ผู้กำกับภาพยนตร์ยอดเยี่ยม (โรเบิร์ต ไวส์)
ดนตรีประกอบยอดเยี่ยม
เพลงประกอบยอดเยี่ยม (เออร์วิน คอสทัล)
ตัดต่อภาพยอดเยี่ยม (วิลเลียม เรย์โนลด์ส)
สำหรับอีก 5 สาขาที่ได้เสนอชื่อเข้าชิง ได้แก่ นักแสดงนำหญิงยอดเยี่ยม (จูลี่ แอนดรูว์) นักแสดงสมทบหญิงยอดเยี่ยม (เพ็กกี้ วูด - ผู้แสดงเป็นคุณแม่อธิการ) ถ่ายภาพยอดเยี่ยม กำกับศิลป์ยอดเยี่ยม และ ออกแบบเครื่องแต่งกายยอดเยี่ยม
มวลสารระหว่างดาวฤกษ์

ระวังสับสนกับ มวลสารระหว่างดาวเคราะห์
การกระจายตัวของประจุไฮโดรเจน ซึ่งนักดาราศาสตร์เรียกว่า เอชทู ในช่องว่างระหว่างดาราจักร ที่สังเกตการณ์จากซีกโลกด้านเหนือผ่าน Wisconsin Hα Mapper
มวลสารอันตรดารา หรือ มวลสารระหว่างดาวฤกษ์ (อังกฤษ: interstellar medium; ISM) ในทางดาราศาสตร์หมายถึงกลุ่มแก๊สและฝุ่นที่กระจายตัวอยู่ในพื้นที่ว่างระหว่างดวงดาว เป็นสสารที่ดำรงอยู่ระหว่างดาวฤกษ์ต่าง ๆ ในดาราจักร เติมเติมช่องว่างระหว่างดวงดาวและผสานต่อเนื่องกับช่องว่างระหว่างดาราจักรที่อยู่โดยรอบ การแผ่คลื่นแม่เหล็กไฟฟ้าเป็นพลังงานของสสารมีปริมาณเท่ากันกับสนามการแผ่รังสีระหว่างดวงดาว
มวลสารอันตรดาราประกอบด้วยองค์ประกอบอันเจือจางอย่างมากของไอออน อะตอม โมเลกุล ฝุ่นขนาดใหญ่ รังสีคอสมิก และสนามแม่เหล็กของดาราจักร โดยที่ 99% ของมวลของสสารเป็นแก๊ส และอีก 1% เป็นฝุ่น มีความหนาแน่นเฉลี่ยในดาราจักรทางช้างเผือก ระหว่างไม่กี่พันจนถึงหลักร้อยล้านหน่วยอนุภาคต่อลูกบาศก์เมตร ประมาณ 90% ของแก๊สเป็นไฮโดรเจน ส่วนอีกประมาณ 10% เป็นฮีเลียม เมื่อพิจารณาตามจำนวนของนิวเคลียส โดยมีสสารมวลหนักผสมอยู่บ้างเล็กน้อย
มวลสารอันตรดารามีบทบาทสำคัญอย่างยิ่งสำหรับการศึกษาฟิสิกส์ดาราศาสตร์ เนื่องจากมันอยู่ในระหว่างกลางของเหล่าดวงดาวในดาราจักร ดาวฤกษ์ใหม่จะเกิดขึ้นจากย่านที่หนาแน่นที่สุดของสสารนี้กับเมฆโมเลกุล โดยได้รับสสารและพลังงานมาจากเนบิวลาดาวเคราะห์ ลมระหว่างดาว และซูเปอร์โนวา ความสัมพันธ์ระหว่างดาวฤกษ์กับมวลสารระหว่างดาวช่วยให้นักดาราศาสตร์สามารถคำนวณอัตราการสูญเสียแก๊สของดาราจักร และสามารถคาดการณ์ช่วงเวลาการก่อตัวของดาวฤกษ์กัมมันต์ได้
มนุษย์หิน ฟลิ้นท์สโตน ป่วนเมืองร็อคเวกัส

| มนุษย์หิน ฟลิ้นท์สโตน ป่วนเมืองร็อคเวกัส |
| --- | --- |
โปสเตอร์ใบปิดภาพยนตร์
กำกับ: ไบรอัน เลแวนต์
เขียนบท:   เดบาร่าห์ เคปแลน  แฮร์รี เอลฟอนต์  จิม แคช  แจ๊ค แอปป์ เจอาร์. 
สร้างจาก: มนุษย์หินฟลิ้นท์สโตนส์ โดย วิลเลี่ยม ฮันน่า โจเซฟ บาเบร่า
อำนวยการสร้าง: บรูซ โคเฮน
นักแสดงนำ:   มาร์ก แอ็ดดี้  สตีเฟน บอลด์วิน  คริสเตน จอห์นสตัน  เจน คราโคว์สกิ  โทมัส กิบสัน  อลัน คัมมิง  ฮาร์วี่ย์ คอร์แมน  โจน คอลลินส์ 
กำกับภาพ: เจมี่ แอนเดอร์สัน
ตัดต่อ: เคนท์ เบย์ด้า
ดนตรีประกอบ: เดวิด นิวแมน
บริษัทผู้สร้าง:   Amblin Entertainment  Hanna-Barbera Productions  
ผู้จัดจำหน่าย: Universal Pictures
วันฉาย:   28 เมษายน ค.ศ. 2000 (2000-04-28) 
ความยาว: 91 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $83 ล้านดอลล่าร์สหรัฐ
ทำเงิน: $59.5 ล้านดอลล่าร์สหรัฐ
มนุษย์หิน ฟลิ้นท์สโตน ป่วนเมืองร็อคเวกัส (อังกฤษ: The Flintstones in Viva Rock Vegas, The Flintstones 2, The Flintstones 2: Viva Rock Vegas) เป็นภาพยนตร์ตลกที่ออกฉายในปี ค.ศ. 2000 นำแสดงโดย มาร์ก แอ็ดดี้, สตีเฟน บอลด์วิน, คริสเตน จอห์นสตัน, เจน คราโคว์สกิ, โทมัส กิบสัน, อลัน คัมมิง, ฮาร์วี่ย์ คอร์แมน, โจน คอลลินส์ ภาพยนตร์เรื่องนี้เป็นภาพยนตร์ภาคที่สอง ต่อจากภาพยนตร์เรื่อง มนุษย์หินฟลิ้นท์สโตน กำกับโดย ไบรอัน เลแวนต์
เนื้อเรื่องย่อ

"แฟร็ต ฟลิ้นท์สโตน" และ"บาร์นี่ย์ รับเบิ้ล" เพื่อนรักของเขา เพิ่งได้งานเป็นคนงานเหมืองของเมืองเบ็กร็อค และเพื่งมีเดทระหว่างทั้งคู่กับวิลม่า สแล็กฮูเบิ้ล และเบ็ตตี้ โอเซล ทว่า ชิพ ร็อคกี้เฟลเลอร์ มหาเศรษฐีเจ้าของคาสิโนผู้หมายในตัววิลม่า เชื้อเชิญเพื่อนทั้ง 4 คู่ ให้มาเยือนร็อคเวกัส ด้วยแผนที่จะฉีกหน้าแฟร็คและหวังคว้าวิลม่า เพื่อให้ได้มาซึ่งมรดกของตระกูล "สแล็กฮูเบิ้ล"
นักแสดงนำ

มาร์ก แอ็ดดี้ รับบท เฟรดเดอริค "เฟรด" ฟลินท์สโตน
สตีเฟน บอลด์วิน รับบท บาร์นี่ รับเบิล
คริสเตน จอห์นสตัน รับบท วิลม่า ฟลินท์สโตน
เจน คราโคว์สกิ รับบท เบ็ตตี้ รับเบิล
โทมัส กิบสัน รับบท เชฟร็อคกี้เฟลเลอร์
อลัน คัมมิง รับบท กาซูผู้ยิ่งใหญ่/ มิก แจ็กเก็ต
ฮาร์วี่ย์ คอร์แมน รับบท ผู้พันสแลกฮูเปิ้ล
โจน คอลลินส์ รับบท เพิร์ล สแลกฮูเปิ้ล
แหล่งข้อมูลอื่น

เว็บไซต์ทางการ
มนุษย์หิน ฟลิ้นท์สโตน ป่วนเมืองร็อคเวกัส ที่อินเทอร์เน็ตมูวีเดตาเบส
มนุษย์หิน ฟลิ้นท์สโตน ป่วนเมืองร็อคเวกัส ที่บ็อกซ์ออฟฟิศโมโจ
มนุษย์หิน ฟลิ้นท์สโตน ป่วนเมืองร็อคเวกัส ที่รอตเทนโทเมโทส์
มนุษย์หิน ฟลิ้นท์สโตน ป่วนเมืองร็อคเวกัส ที่เมทาคริติก
มวยปล้ำรอบคัดเลือกโอลิมปิกระดับโลก 2024

การแข่งขันมวยปล้ำรอบคัดเลือกโอลิมปิกระดับโลก 2024 (อังกฤษ: 2024 World Wrestling Olympic Qualification Tournament) เป็นการแข่งขันรอบคัดเลือกครั้งสุดท้ายของโอลิมปิกฤดูร้อน 2024 จัดขึ้นระหว่างวันที่ 9 ถึง 12 พฤษภาคม ค.ศ. 2024 ที่เมืองอิสตันบูล ประเทศตุรกี